BBC Hausa - Wasanni - Suarez da Evra za su gaisa kafin wasa
An sabunta: 19 ga Satumba, 2012 - An wallafa a 15:53 GMT
Patrice Evra da Luis Suarez
Kungiyar kwallon kafa ta Liverpool da takwarar ta Manchester United suna da kwarin gwiwar cewa Luis Suarez da Patrice Evra za su gaisa kafin a fara wasan gasar Premier League a Anfield ranar Lahadi.
Hukumomin kulob din biyu sun kammala shirin tuna ranar da aka fitar da rahoton nan game da bala'in nan na Hillsborough.
Amma an dai nuna jin tsoron ko wani abu zai iya faruwa da Suarez wanda aka hana shi wasanni takwas bayan da ya nuna wariyar launin fata ga dan bayan United kakar bara, Patrice Evra, sai dai duka kulob kulob din sun karfafa bukatar kowanne dan wasa ya girmama bikin.
Kochiyan Manchester United Sir Alex Fergusson dai tuni ya nuna cewar kulab din sa zai taimakawa Liverpool ta kowace fuska.
Patrice Evra ya shirya buga wasan Man U